CELEX: 62013CN0640
Language: el
Date: 2013-12-04 00:00:00
Title: Υπόθεση C-640/13: Προσφυγή της 4ης Δεκεμβρίου 2013 — Ευρωπαϊκή Επιτροπή κατά Ηνωμένου Βασιλείου της Μεγάλης Βρετανίας και της Βόρειας Ιρλανδίας

15.3.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 78/2
            
         Προσφυγή της 4ης Δεκεμβρίου 2013 — Ευρωπαϊκή Επιτροπή κατά Ηνωμένου Βασιλείου της Μεγάλης Βρετανίας και της Βόρειας Ιρλανδίας
   (Υπόθεση C-640/13)
   2014/C 78/04
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: R. Lyal, W. Roels)
   
      Καθού: Ηνωμένο Βασίλειο της Μεγάλης Βρετανίας και της Βόρειας Ιρλανδίας
   
      Αιτήματα της προσφεύγουσας
   
   Η προσφεύγουσα ζητεί από το Δικαστήριο:
   
               —
            
            
               να αναγνωρίσει ότι το Ηνωμένο Βασίλειο, περιορίζοντας αναδρομικώς το δικαίωμα των φορολογουμένων για επιστροφή φόρου που εισπράχθηκε κατά παραβίαση του δικαίου της Ένωσης, παρέβη τις υποχρεώσεις που υπέχει από το άρθρο 4, παράγραφος 3, ΣΕΕ·
            
         
               —
            
            
               να καταδικάσει το Ηνωμένο Βασίλειο της Μεγάλης Βρετανίας και της Βόρειας Ιρλανδίας στα δικαστικά έξοδα.
            
         
      Η επίμαχη εθνική νομοθετική ρύθμιση
   
   Το άρθρο 107 του Finance Act 2007 στερεί αναδρομικώς τους φορολογούμενους από το δικαίωμα επιστροφής αχρεωστήτως καταβληθέντος φόρου.
   
      Ο κύριος ισχυρισμός
   
   Ελλείψει διατάξεως του δικαίου της Ένωσης επί του ζητήματος αυτού, απόκειται στο εθνικό δίκαιο κάθε κράτους μέλους να καθορίζει τις διαδικαστικές προϋποθέσεις των μέσων έννομης προστασίας των δικαιωμάτων που αναγνωρίζει στους πολίτες το δίκαιο της Ένωσης. Εντούτοις, η διαδικαστική αυτή αυτονομία υπόκειται στην τήρηση των αρχών της αποτελεσματικότητας και της ισοδυναμίας και άλλων αρχών του δικαίου γενικής εφαρμογής, όπως η αρχή της ασφάλειας δικαίου και της προστασίας της δικαιολογημένης εμπιστοσύνης. Το άρθρο 107 του Finance Act 2007 δεν τηρεί τις αρχές αυτές και, ως εκ τούτου, δεν είναι συμβατό προς το άρθρο 4, παράγραφος 3, ΣΕΕ.